Taichung

Taichung () on erityiskunta läntisessä Keski-Taiwanissa. Taichungissa on yli 2,7 miljoonaa asukasta, ja se on Taiwanin saaren toiseksi suurin kaupunki Taipein jälkeen. 25. joulukuuta 2010 Taichungin piirikunta liitettiin yhteen Taichunin kaupungin kanssa, jolloin syntyi uusi erityiskunta.http://taiwanjournal.nat.gov.tw/ct.asp?xitem=53774&ctnode=413&mp=9 Kaupungin motto on ”talous-, kulttuuri- ja kansainvälinen kaupunki”.

 Ilmasto 
Taichungissa vallitsee subtrooppinen ilmasto. Vuoden keskilämpötila on noin 23 °C ja vuosittainen sadanta noin 1 700 millimetriä. Taichungissa sataa vähemmän kuin muualla Taiwanissa. Taichungin vuoristoisessa osassa lämpötilat ovat alhaisempia.

Historia
Varhainen historia
Erilaiset aboriginaaliryhmät asuttivat Taichungin alueen tasankoja muinaisuudessa. Näitä olivat atajalit, taokat, paporat, pazehit, honjat ja babuzat. Nämä olivat metsästystä ja keräilyä harjoittaneita ryhmiä, jotka myöhemmin alkoivat viljellä hirssiä ja taaroa. 1600-luvulla paporat, babuzat, pazehit ja honjat muodostivat Middagin kuningaskunnan, joka käsitti läntisen osan tämän päivän Taichungista.


 Qing-dynastian aika 
Vuonna 1682 Qing-dynastia taisteli Chengin suvun kanssa siitä, kuka hallitsisi läntistä Taiwania. Vuonna 1684 perustettiin Zhuluon ruhtinaskunta, joka käsitti Taiwanin saaresta kaksi kolmasosaa, sen kehittymättömimmät osat saaren keski- ja pohjoisosissa. Nykyinen Taichung katsoo saaneen alkunsa Dadunista (perinteinen: 大墩, pinyin: Dàdūn; Wade-Giles: Ta4-tun1; kirjaimellisesti ‘suuri kohouma’) vuonna 1705. Jotta Qing olisi saanut vankan otteen tästä alueesta, Lan Ting-chen perusti sinne vuonna 1721  varuskunnan paikkaan, jossa nykyään on Taichungin puisto.Roy 2003, s. 27.

Alue ei kuitenkaan ollut rauhallinen. Nykyisen kaupungin pohjoispuolella Dajia-joen alueella aboriginaalit aloittivat kapinan vuonna 1731, kun kiinalaiset virkamiehet olivat saapuneet paikalla ja vaatineet näitä pakkotöihin. Kapina levisi etelään päin nykyisen Changhuan piirikunnan alueelle, ennen kuin Qing-dynastian sotilaat ajoivat kapinalliset vuorille.Roy 2003, s. 22.

Vuonna 1786 alkoi toinen kapina Dalissa. Sitä johti Lin Shuang-wen (林爽文), ja se alkoi yrityksestä karkottaa manchuhallinto alueelta ja palauttaa sinne Ming-dynastian hallinto. Kun kapinalliset etenivät pohjoiseen, he ryhtyivät tappamaan ja ryöstämään siviilejä. Kapinalliset kärsivät lopulta tappion Qing-dynastialle ja sen liittolaisille, hakka-kiinalaisille, Quanzhoun fujianilaisille ja aboriginaaleille.Gardella 1999, s. 164

Taiwanin maakunta julistautui itsenäiseksi vuonna 1887. Saaren keskellä ollut kaupunki oli tuolloin nimeltään Dadun, ja se määrättiin uudelleenperustetun Taiwanin prefektuurin pääkaupungiksi, joskin Taipei toimi väliaikaisena pääkaupunkina. Davidson 1903, s. 245: ”…hallinto (joka oli aiemmin sijainnut Taiwan-fu’n vanhassa kaupungissa etelässä, joka oli palvellut sekä hollantilaisten, Koxingan että kiinalaisten pääkaupunkina), siirrettiin nyt tilapäisesti uuteen kaupunkiin eli Taipeihin, jota oli tuolloin hiljattain alettu rakentaa. … Tässä yhteydessä on huomautettava, että hallinnon tarkoituksena oli rakentaa uusi pääkaupunki Changhuan lähelle saaren keskiosiin. Uuden kaupungin asemakaava piirrettiin ja virkamiehille alettiin rakentaa toimitiloja. Uuden kaupungin nimeksi tuli Taiwan-fu, eli Taiwanin pääkaupunki, ja sinne tuli myös Taiwanin prefektuurin hallinto.” Qing-virkamies Liu Ming-chuan sai luvan valvoa alueen kehitystä, johon kuului mm. rautatien rakentaminen rannikolta kaupunkiin. Davidson 1903, s. 247–8: ”Jotta kuvernööri Liu olisi saanut keisarillisen hyväksynnän hankkeelleen, hän esitti esimiehilleen, että jos pääkaupunki siirrettäisiin sisämaahan, kuten he olivat suositelleet, olisi teiden puutteen takia tarpeellista rakentaa rautatie jostain rannikon satamasta pääkaupunkiin, mieluiten pohjoisen Keelungista. Tätä ajatusta vastustettiin aluksi Pekingissä, mutta loppujen lopuksi lupa saatiin.” Loppujen lopuksi maakunnan pääkaupunki kuitenkin siirrettiin Taipeihin.

Lähteet

Viitteet

Aiheesta muualla

 Kaupungin verkkosivusto 

Luokka:Taiwanin kaupungit